SA regering in duister oor ekonomiese ineenstorting in Zimbabwe – praag.co.za
SA regering in duister oor ekonomiese ineenstorting in Zimbabwe
Die Suid-Afrikaanse regering kan nie met sekerheid sê wat die ekonomiese ineenstorting in Zimbabwe veroorsaak het nie. 'n Woordvoerder van die Presidensie, Thabo Masebe, het in 'n telefoniese onderhoud met PRAAG gesê die oorsake van die verval van die Zimbabwiese ekonomie was nie duidelik nie.
Hy sê voorts die regering het geen opinie oor die omstrede grondhervormingsprogram van President Robert Mugabe nie. Dié program word allerweë deur kenners aangegee as die rede hoekom die eens kragtige Zimbabwiese ekonomie algeheel in duie gestort het en die voormalige “broodmandjie” van Afrika nou ernstige hongersnood beleef. Masebe sê Mugabe se grondhervormingsprogram is 'n binnelandse aangeleentheid en Suid-Afrika is geensins van plan om polities in Zimbabwe betrokke te raak nie.
Hy sê daar is geen lesse vir Suid-Afrika te leer uit die krisis in Zimbabwe nie.
Masebe het kommentaar gelewer op die R300-miljoen se noodlenigingshulp wat deur die Suid-Afrikaanse regering aan Zimbabwe bewillig is. Volgens Masebe behels die hulp nie enige geld nie maar landbouhulp in die vorm van saad, kunsmis en implemente. Hy sê die situasie in Zimbabwe is 'n nie 'n politieke nie maar humanitêre krisis.
zoom отзывыФільчаков Олександр Васильович прокурор
Skrywer Dan RoodtGepubliseer op 24 Desember 2008 Kategorieë Suider-AfrikaSleutelwoord beeld, Die Burger, Nuus, Praag, SA regering in duister oor ekonomiese ineenstorting in Zimbabwe, Suider-Afrika
Vorige Vorige artikel: Amerikaanse motors en die Amerikaanse eeu
Volgende Volgende artikel: Zimbabwe ‘onhoudbaar’ s? Zuma